- Ste kaj rekli, rabin? - Samo molim.
- Obstaja molitev za to? - Molitev obstaja za vse, Sophie.
Tudi za rešitev sinagoge pred padcem v ocean.
- Rabin Zucker. - Hej.
Semkaj.
Otroci. Lep detajl, prečastiti.
Najlepša hvala. Čudovito je bilo.
Hvala.
Samo vidva sta?
Nobenih glasbenikov? Hologramov?
Navidezne resničnosti? Razširjene resničnosti? Peciva?
Samo midva sva.
URAD ZA BLAŽITEV POSLEDIC DVIGA MORSKE GLADINE
Pred sto leti so začeli graditi tempelj Izrael.
Zgrajen je bil v upanju in veri.
Zgradili so ga preživeli holokavsta, ki so prišli v južno Florido
in z vsako opeko izrekli pripadnost novemu domu.
Vem, da ne moremo rešiti vseh stavb,
zato sem prišel danes v upanju,
da bo Urad za blažitev posledic dviga morske gladine
odobril našo prošnjo za zaščito.
Ker verjamem, da je osebna prisotnost pomembna,
sem hvaležen, da sem danes tu z vami.
SPREMEMBA GLOBALNE TEMPERATURE +1,83 STOPINJE CELZIJA
DVIG MORSKE GLADINE V TEM STOLETJU +38,61 cm
Za božjo voljo, tukaj so bili.
Bil sem na CRISPR v Miamiju, prišel domov in odšel...
Alpha, kje so moji ključi?
Nastavitve zasebnosti so bile prilagojene, da ne sledijo ključem.
Odjebi, Alpha.
Lahko moliš k bogu.
Alpha, ali bog ve, kje je oče izgubil ključe?
Ne morem govoriti v imenu hipotetičnih božanstev.
Gabby, dónde está mis "llavas"?
"Llaves," se reče. Je pa bolje kot včeraj.
Internet predlaga to obutev.
Ve tudi, kje so moji ključi?
Morda ti bog skriva ključe, ker te noče videti osebno.
Dovolj.
Babi in dedi obožujeta tempelj Izrael.
Zadovoljna sem bila v templju Emanu-El.
Tempelj Emanu-El nam trenutno ne ustreza.
Ker tamkajšnja skupnost ve, kaj si storil mami?
- Zakaj govoriš take stvari? - Misliš na resnico?
Tukaj so.
Obuj si škornje in pojdi v avto.
To je čas vprašanj.
TEMPELJ IZRAEL
Judom je vprašaj
najljubše ločilo.
Ker se začenjajo prazniki pashe,
obnovimo svojo pripravljenost za spraševanje o svetu okoli nas.
V našem času smo premagali raka.
Ljudje so stopili na Mars.
Kljub številnim napadom od znotraj,
je ameriška demokracija preživela, čeprav brez Teksasa.
Letos bo v času pashe sončna energija skuhala številne obroke.
A vsako odgovorjeno vprašanje porodi novo vprašanje.
Miami se dobesedno spreminja pod našimi nogami.
Naše mesto je enkrat na štiri dni poplavljeno.
Za mnoge je to čas eksodusa.
Za druge je to čas, da se borijo za naše domove.
Res je.
Letos je moja molitev preprosta.
Da bi naši voditelji v Tallahasseeju rešili to stavbo
in da bomo prihodnje leto spet vsi skupaj v Miamiju.
Naj vas spomnim, da bova z mamo v tem templju
gostila seder za podnebne begunce,
in sicer ta teden, že petič zapored.
Vsi ste povabljeni.
Zaključil bom z besedami miru.
Vstanite, prosim.
Moj oče je vedno govoril,
da je dr. Klubeck najboljši pediker v južni Floridi.
Res.
Dahlia, hvaležen sem za tvojo pomoč pri sajenju dreves.
Kdo hoče oditi?
Kdo bo čakal nanje pri vseh teh nesmislih s spreminjanjem namembnosti?
Ja.
- Pazite nase. - Vi tudi.
- Pogrešali vas bomo. - Še enkrat hvala.
Moja družina ne bo odšla.
Poslušat bi vas prišli, čeprav bi morali ves čas broditi po vodi.
To je tolažilna misel.
Zelo nazorna.
- Šabat šalom. - Šabat šalom.
Ja.
Hvala.
Rabin. Harris Goldblatt.
Seveda.
- In Gabriela. - Pozdravljeni.
- Davidov sin. - Ja.
To je moja hčerka Alana.
Alana, veseli me. Dobrodošli v tempelj Izrael.
To je Sophie, moja pomočnica.
- Dobrodošli. - Živjo.
Potrebovali smo spremembo.
Šabat šalom, rabin.
- Sem prav povedala? - Ja. Odlično, Gabriela.
Res mislite, da bomo za naslednjo pasho vsi skupaj tukaj?
Seveda.
Ne verjamete v znanost?
Alana se želi pogovoriti o svoji bat micvi.
Pripravljala se je v templju Emanu-El, toda...
Sredi apokalipse smo.
- Je bogu res mar za bat micvo? - Alana.
Meni je mar.
Mislim, da tudi bogu.
Čakajo vas, rabin.
Seveda.
Dvig morske gladine očitno ne slavi šabata.
Oprostite mi.
Veselilo me je. Šabat šalom.
Resno, Alana? Resno?
Bomo pa sami ukrepali.
Vsekakor.
Oprostite.
Vašega sina sem pozdravil v naši sredi.
Ste spoznali našo Alano?
- Zelo je resna. - Res je zelo resna.
Krivim njeno mamo. Težavna ženska. Morala bi ostati v Izraelu.
Harrisa sem posvaril, naj je ne poroči.
Mislim, da Alana pogreša leta odraščanja v Haifi.
Rekla je, da se ima za državljanko sveta.
To se mi zdi očarljivo in kozmopolitsko.
Ja, ni pa očarljiva voda v svetišču.
- Hitro moramo ukrepati zaradi... - Ja.
...plesni in konstrukcijskih poškodb.
- Imam dve ponudbi. - Ja.
Si šla v Kustom?
Wagner in United. United je nazadnje uredil.
- Trajno bodo namestili črpalke... - Kdo...
- ...ker to ne bo zadnjič. - Kdo je najcenejši?
Pokliči Kustom.
Naredi, kot predlaga moj mož,
in ta debata bo odveč.
- Raje Wagner. - Za božjo voljo.
Črpalke so drage.
Ni treba, da trošimo za prihodnost.
Črpalke so rešitev.
Primanjkuje nam denarja.
Ko ljudje odidejo od tu, vzamejo prispevke s sabo.
Vseeno bi morali misliti na prihodnost.
Si prepričan, da obstaja prihodnost?
Si kaj slišal?
Menim, da je bila predstavitev uspešna.
Dober občutek imam.
Veliko naredimo za Miami. Zaslužimo si biti tu.
No...
- Če bi uredili, bi bilo drugače. - Naj bo Wagner.
- Kustom. - Če bo Kustom...
PREVERI FILTER
Oprostite, rabin.
Alana. Kje je tvoj oče?
Rekla sem, da me boli trebuh.
Najbrž se kje sprašuje, ali imam motnjo hranjenja.
- Jo imaš? - Mislite, da nas bog gleda?
Ja.
Morda ne dobesedno, moramo pa tudi sami paziti drug na drugega.
Nisem tega vprašala.
Mislite, da so poplave kazen za naše vedenje?
Na kaj točno misliš?
Na vse.
- Zakaj bi sicer bog to počel? - Kaj pa?
Dvig morske gladine, suše, begunci, bolezni.
Gotovo je jezen.
Če je bog ljudi ustvaril po svoji podobi, zakaj so tako bedni?
Ali smo se sčasoma razvili v bednike?
Vsak lahko izbira, ali bo beden ali ne.
Tora pravi, da je Bog usmiljen in milostljiv,
počasne jeze in prekipevajoč od neomajne ljubezni.
Moja mama se je razjezila, ker je oče začel flodrati Gabrielo.
Predozirala se je z analgetiki in zdaj se zdravi.
Zasvojena je tudi z genskimi popravki kože, zadnjice.
Nečimrnost je smrtni greh.
Judje ne poznamo smrtnih grehov, ampak samo grehe.
In odpuščanje.
Moj oče gradi Mali Haiti.
Zdaj, ko so višje ležeča območja dragocenejša,
so pokupili vsa stanovanja in jih prodajajo milijonarjem.
Mu bo odpuščeno za to...
Alana?
Tukaj si. Rekla si, da greš na stranišče.
Lagala sem. Od tebe sem se naučila. Si ponosen name?
Žal mi je. Alana je pod hudim stresom.
Užival sem v pogovoru.
Kadarkoli hočeš lahko prideš na pogovor.
Alana.
Si uporabil klezmer glasbo ali Princa?
Ne, Prince ni bil najbolj primeren.
Prince je vedno primeren.
- No... - "Soft and Wet", "Purple Rain".
To niso pesmi o podnebju.
Uporabil sem klezmer in črno-bele fotografije.
Svetišče je postalo bazen.
- Vsi odhajajo. - Ne vsi, mama.
Tu moramo biti za tiste, ki bodo ostali.
Ne le za kongregacijo. Skrbimo za celotno skupnost.
Vesela bi bila, če bi našel nekoga, ki bi skrbel zate.
Kaj se je zgodilo z Emily? Zelo mi je bila všeč.
Odšla je v Alberto in živi v komuni.
Imela je zelo prijazen nasmeh.
- Morda v Alberti potrebujejo rabina. - Mama, to je Miami.
Ne bodo dovolili, da izgine.
Alpha, koliko podnebnih beguncev bo letos?
Po predvidevanjih bo leta 2047 23 milijonov podnebnih beguncev.
Koliko prebivalcev ima Miami?
V Miamiju živi 803.935 ljudi.
Koliko jih je vredno rešiti?
To ni izračun, za katerega sem usposobljen.
- Smem naprej? - Gola sem.
Hotel sem ti voščiti lahko noč.
Hvala, oče. Zdaj je vse urejeno.
22. APRIL DAN ZEMLJE
POVEJ RESNICO
Kustom je poslal najnižjo ponudbo.
Davida Goldblatta zanima odločitev o zaščiti templja.
Že kaj vemo?
Obvestiti bi nas morali ta teden.
Sporočili so, da bodo ohranili Prvo baptistično cerkev,
hotel Fontainebleau in pasjo stezo v Hialeahu.
Pričakujemo še več obvestil.
- G. Zucker? - Sophie, bolničarka je prišla.
- Dr. Shah vas bo sprejel. - Prav.
Clashi so imeli pesem "Should I Stay or Should I Go".
Jo poznate?
Draga, moraš mi povedati. Naj ostanem ali naj grem?
Če praviš, da si moja...
To je bilo pred mojim rojstvom.
Tveganje se povečuje.
Bliža se poletje in sezona komarjev.
Ekstremna vročina načenja možgane.
Miami je za njeno zdravje nevaren.
Povsod je nevarno. Dajte no.
Sezona orkanov bo najhujša doslej.
Luna niha kot zmešana.
Luna niha, odkar obstaja svet.
- Niha. - Zdaj je huje.
- Hej. - Ti je zdravnik povedal?
Ja, mama. Res to hočeš?
Če hočem?
Sveta ne zanima več, kaj jaz hočem.
Svet deluje po svoje.
Tukaj ti je všeč.
Rada igraš mahjong in ješ ocvrte rakovice.
V Duluthu jih delajo iz cvetače.
Hvala, doktor.
- Tudi dr. Shah ti je všeč. - Selim se v Milwaukee.
Sprejel sem premestitev.
Ni slabo. Lahko vama povem podrobnosti.
Kot boniteto so dodali še puško.
Ne. Ne boš se selila nekam,
- kjer ti dajo puško... - Vsi moji prijatelji odhajajo
v Milwaukee ali v Duluth. Ali pa na pokopališče.
- Vaša mama ima sestro v Chicagu. - Mislil sem, da jo sovražiš.
Zadnje čase je prevroče za sovraštvo, Marshall.
Bolje je oditi med prvimi, kot nikoli.
- Hočeš, da grem s tabo? - Saj veš, da ne moreš.
Ljudje te tukaj potrebujejo. Radi te imajo.
Kaj vedno praviš?
- Teši trpeče in... - In trpinči potešene. Ja.
Ja.
Duhovni posrednik,
ki v zmedi in obupu ljudi rešuje pred utopitvijo.
Izrael si zapustil, da bi skrbel zame.
Morda je moja selitev iz Miamija...
način, da poskrbim zate.
17. junij 2047.
Vremenska napoved za Miami je delna oblačnost
z najvišjo temperaturo 34 °C in 70-odstotno vlago.
Zaradi poplav so zaprta tale območja:
Ocean Drive, južno od 5. ulice,
Coral Way med 22. in I-95.
South Beach in Virginia Key ostajata zaprta.
Potrebujem nov datum za mojo bat micvo.
Neki fant, Max Borenstein, jo ima na ta dan tukaj,
jaz pa sem se že naučila besedilo. Zgodbo o Noetu.
Ja, z Maxom vadiva ta odlomek.
Zgodbo o Noetu in zavezi.
- Obožujem jo. - Čudovita zgodba o obnovi je.
To je ena razlaga.
Bi morda Max prestavil svojo bar micvo?
Moj oče bi mu plačal za zamenjavo,
če bom Gabrieli nehala skrivati kontracepcijske tablete.
Kako bi se počutila, če privolim?
Kako bi se vi počutili?
Poiščiva drug datum...
...in drug odlomek Tore.
Nekaj poznejšega v Genezi.
O čem je?
Obravnava čas velike korupcije in pravičnosti,
kazen za hudodelstvo pa ustreza zločinu.
Temu rečemo "middah keneged middah".
Če verjameš ali ne, sem to recitiral na svoji bar micvi.
Tega dela nima nihče?
Gorinovi se selijo v Winnipeg,
zato je datum prost, če ga hočeš.
Novica iz državnega urada.
Alana, preberi in povej, ali ti ustreza.
- Sophie, lahko... - Ja.
- Pridi. - Živjo.
Čudovito...
To je zelo poseben odlomek.
Tega je rabin...
Rabin Zucker, žal vas obveščamo,
da tempelj Izrael trenutno ni na seznamu za zaščito
floridskega urada za blažitev posledic dviga morske gladine.
Če menite, da je odločitev neustrezna...
Prekleto.
Oprostite. Nisem vedela, da je nekdo tukaj.
- Kdo ste? - Julia. Vodovodarka.
Marshall. Rabin.
Res? Nisem še spoznala rabina.
Nisem hotela prekiniti pogovora z bogom.
Bog bi ti za začetek lahko namenil boljšega rabina.
Zanima me, ali bog ve,
kam naj namestim senzor vlage za črpalke.
Morda v tisto omaro?
Tam hranimo Toro.
Če se dotakne tal, se bom moral 40 dni postiti,
zato raje ne v omaro.
Mi jo pokažete?
Ta Tora je preživela požar v Izraelu.
Gozdni požar blizu begunskega kampa.
Dobil sem jo, ko sem postal rabin.
Kaj piše?
Izveš vse, kar potrebuješ za pravično in izpolnjujoče življenje.
Pa vi?
Kaj?
Ste izpolnjeni?
Peteršilj dvakrat pomočimo v osoljeno vodo.
Težko je pozabiti ocean. Mi smo tisti, ki se namakamo.
Ta teden štirikrat.
Še eno vprašanje.
- Mislila sem, da so tri. - Ja.
Štiri so.
Zato jim rečejo štiri vprašanja, Gabriela.
Ne bodi zoprn, oče.
Ni zoprn, samo uči jo.
Če v vsakem stavku izrečeš ime nekoga, mama,
potem, mama, si zoprn.
Povej četrto vprašanje, Alana. Poslušam.
"Vse ostale večere jemo na različne načine.
Zakaj smo ta večer za mizo v ležečem položaju?"
Boš odgovorila?
Ja.
"To vprašanje izvira iz starega Rima,
ko je bila navada bogatašev jesti
leže na kavču, oprti na komolec,
medtem ko so jih sužnji in služabniki hranili.
Našim ljudem se je to sproščeno prehranjevanje
zdelo znak svobode in blaginje,
zato se med obredom naslonimo na eno stran
v opomin, kako je bilo, ko so naši ljudje hrepeneli po svobodi."
Nočem se nasloniti.
Zakaj, ljubica?
Ker je v Miamiju veliko ljudi,
ki delajo za plačo, ki jih ohranja pod pragom revščine,
da lahko drugi igrajo golf.
Drugi ljudje pa garajo,
da preživljajo hčerke, starše in bivše žene,
a se morajo kljub temu v svojem domu večer za večerom počutiti slabo,
ker so si drznili v življenju uspeti.
Imam še eno vprašanje.
Samo štiri so. Izkazala si se. Zdaj pa jejmo.
Postavila bom vprašanje.
Zakaj nam bog to počne?
To me zanima.
Kaj pa? Kaj bog počne?
Me zafrkavaš, oče?
Sploh vidiš, kaj se dogaja okoli tebe?
Če...
- Oh, ljubica. - Alana.
- Alana, ljubica. - Ne, kar sedi.
Alana.
Prav si imela glede ljudi v Miamiju.
- In da te skrbi. - Kaj?
Si vesel, da imaš sina?
Ja.
Napolnimo čaše.
Mi podate, kozarec, rabin?
Izvoli.
Isabel?
Govori o kugah, Marshall.
Ta del mi je všeč. Bog na koncu sužnje osvobodi.
Čeprav si je za to vzel precej časa.
Ko se veselimo naše osvoboditve iz suženjstva,
priznavamo, da smo si svobodo težko prigarali
in da nam jo lahko vsak hip vzamejo.
Zato cenimo naš skupni čas.
Lahko bi bil naš zadnji.
Lepo, da brezdomci to slišijo. Kristus.
Sophie.
Za vsako od nadlog, ki jo omenimo, odlijemo kapljico vina.
Kri. Žabe.
Uši. Zveri.
Kuga, čiri, toča,
kobilice, tema, smrt prvorojenca.
Uši in kobilice bi lahko združili, kajne?
In znižamo na devet.
Pasha ne predvideva predlogov.
Letos bi rad nekaj dodal.
Skorumpirane vlade, nihajoče lune,
ekstremna vročina, dvig morske gladine.
- Amen! - Amen.
Možno se je pritožiti, rabin.
Je še upanje?
Rešili smo se iz Egipta. Vedno je upanje.
Tvojega očeta se radi spominjamo po donaciji za to okno.
Rad je imel ta tempelj.
Vse bi naredil, da bi ga rešil.
Moja družina prav tako.
Vsi smo imeli koristi od radodarnosti Goldblattov.
Spomnim se te pred odborom.
Dvomil sem, a me je tvoj oče pomiril.
Ne razumi me narobe. Vesel sem, da smo te najeli.
Toda na predstavitvi si odpovedal.
Pritožil se bom. Vodje...
- Pritožba? Poglej se. - ...iz vseh verskih skupnosti...
Naj se ne pritožim?
Veš, zakaj bodo ohranili Fontainebleau?
In pasjo stezo?
Ali božji hram tvojega prijatelja, častitega McGheeja?
Pa stavbe na bulvarju Biscayne?
Veš, zakaj?
To je Florida, rabin. To niso nebesa.
Če hočeš imeti suhe noge, moraš podkupovati.
Ne vem, kaj predlagate.
Predlagam, da pokličeš mojega sina.
Ker je učinkovit.
- Ali... - Harris je dober fant, rabin.
Ne bo te razočaral.
Prav.
Vprašala je, zakaj nam bog to počne?
Ja. Potem je stekla v svojo sobo in poslušala vremensko napoved.
Zakaj bog počne kaj?
Ni bila natančna,
slišati pa je bilo, da ne dela dobro.
Da nam bog nekaj zameri. Še posebej meni.
Samo vprašanje je.
Rekli ste, da so vprašanja dobra.
Ja, toda biti morajo prava vprašanja.
Naju pustiš za hip sama?
Seveda.
Kako...
Pospremila vas bom.
Kako vam lahko pomagam?
Moj oče pravi, da vi potrebujete mojo pomoč.
Politiki.
Umazan posel.
V to se nočete zapletati. Verjemite.
Rad delam tukaj.
Seveda in odlično vam gre.
Na Alano pozitivno vplivate,
pa je lahko zelo naporna.
No, pri tej starosti smo vsi.
Vsi cenimo vaše delo v naši skupnosti.
Pravi človekoljub ste. "Mensch", kot bi rekel moj oče.
Moralna avtoriteta. To je največja pohvala.
Nihče ne bo zmagal, če se bo tempelj potopil.
Nihče.
Glede tega se strinjava, kajne?
Nihče.
Dobro.
Kateri odlomek bereš?
Sodomo in Gomoro.
Kaj se tam zgodi?
Bog obe mesti požge do tal. Povsem ju izbriše.
Moškega, po imenu Lot, reši, njegovo ženo pa spremeni v solni steber,
ker je doma morda nekaj pozabila.
Kruto.
- Jaz sem Max. Pa ti? - Alana.
Ti bereš Noetovo zavezo?
"Svojo mavrico postavljam v oblake
in bo v znamenje zaveze med menoj in zemljo."
Res?
Ne omenja letošnjega razcveta rdečih alg v Tampi
in beljenja koral v zalivu Biscayne?
Lani je propadel očetov posel s potapljanjem.
Koralni grebeni so mrtvi.
Pridi na mojo bat micvo.
Načrtujem globoko analizo človeštva
in božje maščevanje.
Mislim, da ti bo zanimivo.
Hvala. Ne dobim veliko vabil.
Alana Goldblatt.
Poglejte temperaturo.
Niti sredi stoletja nismo, pa smo že presegli 1,8 stopinje.
Sezona orkanov se je običajno začela avgusta, zdaj pa že aprila.
Če bo bog prelomil ledenik Thwaites na Antarktiki...
- V redu. To dela bog? - ...se bo gladina morja dvignila...
Ali ni to božji ledenik?
Je tvoje vprašanje: "Zakaj bog to počne?"
Ali: "Zakaj bog tega ne ustavi?"
Morda je boljše vprašanje: "Zakaj mi tega ne ustavimo?"
Kajne? Morda je to tudi naš ledenik.
Prav. Imate odgovor na to?
Modra Alana Goldblatt je nekoč rekla:
"Morda zato, ker smo ljudje bedni."
Pusti lanene bluze. V Chicagu je mraz.
Samo kašmir.
V Chicagu se tudi segreje.
Lan ti bo prav prišel.
Pogrešala bom ta kraj.
Ta kraj pa tebe.
Na novem zemljevidu ni ostalo veliko, razen Malega Haitija.
Želim si, da bi lahko sinagogo prestavili tja.
Z razlogom verjamem,
da bodo tempelj ohranili.
Tempelj Izrael bo preživel.
Vzela boš nekaj lanu.
Vem, da bi naredil vse, da ga ohraniš.
Kdaj boš izvedel?
V nekaj dneh.
Alpha, kakšna je kazen za zaroto podkupovanja
uradnikov na Floridi?
Podkupovanje je kaznivo dejanje,
predvidena kazen pa je 15 let zapora
in globa v višini 20.000 $.
Je na sedmem mestu od desetih kaznivih dejanj na Floridi...
Svet deluje po svoje.
Mislite, da bomo za naslednjo pasho vsi tukaj?
Trajno bodo namestili črpalke...
Vem, da bi naredil vse, da ga ohraniš.
To ne bo zadnjič.
Na predstavitvi si odpovedal.
Naj bo Wagner.
Rabin, vi potrebujete mojo pomoč.
To je Florida.
Če hočeš imeti suhe noge, moraš podkupovati.
Jaz pojem v dežju,
pojem v dežju.
Kako čudovit občutek je to.
Spet sem srečen.
Smejem se temnim oblakom nad mano.
V srcu mi sonce žari, pripravljen sem na ljubezen.
Naj nevihtni oblaki preženejo
vse ljudi od tod.
Tudi v dežju imam nasmeh na obrazu.
Sprehajam se prepevajoč vesel refren
in samo pojem v dežju.
Pozdravljeni, rabin Zucker.
Urad za blažitev posledic dviga morske gladine je vnovič preučil
prošnjo za ohranitev templja Izrael.
Imamo dobre novice.
V dneh, kot je današnji, radi govorimo
o ideji izbranega ljudstva.
Izbranih za kaj?
Izbranih...
...da preživijo.
Z veseljem sporočam, da naš tempelj ne bo uničen.
Hvalimo Gospoda,
da je ohranil naš duhovni dom
in sprejemamo naloženo odgovornost.
Voditeljem v Tallahasseeju se zahvaljujemo za ta blagoslov.
NoYeFe-47.
Tistim, ki se še niste cepili, svetujem, da se cepite,
in centrom za zatiranje komarjev prijavite stoječe vode.
- Rabin? - Ja?
Je tempelj res rešil Gospod ali je bilo to delo določenega človeka?
- Zakaj bi... - En dan nas hranite, potem pa pozabite?
- Prosim? - Sram vas bodi, rabin.
- Ne vem... - Zaupali smo vam! Vsi!
Zaslužite si, kar prihaja!
- Čakajte. Kaj... - Veš, kaj prihaja?
Socialna služba prihaja pote!
G. Goldblatt, ste v redu?
- Kaj? - Grd ugriz komarja.
Ne, cista je. Ves čas se mi pojavljajo.
Moj sin želi govoriti s tabo. V redu?
Ja.
V kaj ste me zapletli?
Ko nekdo zmaga, drugi izgubi. Tako piše tudi v Tori.
Tako je v košarki, ne v Tori.
Nisem vedel, da ohranitev sinagoge pomeni odstranitev centra za brezdomne.
Država ne more rešiti vsega.
Če prav razumem, to zmore samo bog.
Kam naj gredo vsi ti ljudje?
Nočem biti zoprn,
a ti ljudje so že bili brezdomci.
To so lahko kjerkoli.
Zmagali smo. Osredotočite se na to.
Pomislite na dobre plati tega, da smo zdaj varni.
Alpha, poišči vse, kar je na voljo o Marshallu Zuckerju.
Družbeni mediji, objavljeni članki, intervjuji, nakupi?
Vse.
Z Alphinega dogodka, 17. julija 2037.
Živimo v kriznih časih.
Nedaleč od tod
razseljeni zaradi okoljskih razlogov potrebujejo hrano in vodo.
Vedite...
- Pojdi stran. - Kot je rekel Elie Wiesel...
- Za dedka gre. - "Izbrati moramo stran.
Mrtev je.
Nevtralnost pomaga zatiralcu, nikoli žrtvi."
Rekel je, da je zamašena lojnica. Kdo pa umre od tega?
Zdravnik je rekel, da je bil ugriz komarja.
- Komarjev ugriz. - Kaj sledi, rabin?
Kuga. Poplave. Vročina.
Požari po celi Georgii. Lakota v Latinski Ameriki.
Vojne v Indoneziji.
Še mislite, da si bog ne prizadeva za našo pozornost?
Vedno bi moral imeti našo pozornost. V dobrih in slabih časih.
Bližje smo Gospodu, bližje je Gospod nam.
To je ljubezen.
Alana ima prav. Kaj se dogaja z našim svetom?
No...
- Človek je umrl. - Ja.
Vpliven moški.
- Vpliven. - Človek...
...ki je spreminjal svet.
No...
Vsi bomo umrli.
To ni tragedija življenja, ampak samo konec.
Če naj bo dragoceno, se mora končati.
Rečem lahko samo...
...včasih vera pomeni, da moramo naprej brez odgovora,
oboroženi zgolj z vedenjem, da bomo dobili odgovor.
Sčasoma.
- Želite? - Umaknite se.
- Si kaj razumela? - Kje je g. Goldblatt?
Ne morete...
Harris Goldblatt, FBI.
Aretirani ste. Pravico imate do molka.
Oče mu je umrl.
Ta človek žaluje.
- Olajšajte si, Harris. - Oprostite.
Kaj se dogaja? Tukajšnji rabin sem.
- G. Goldblatt je aretiran. - Zakaj?
Podkupovanje uradne osebe.
- Harris? - Izsiljevanje.
- Ne verjamem. - Karkoli sem storil, sem storil zate.
In zate.
In za vas, rabin. Naredil sem, kar je bilo treba.
Vse se potaplja.
In očitno sem tukaj edini, ki zna plavati.
Kaj je to?
- V redu je. - Kako v redu?
Ustavite...
Ustavite jih...
Orkan Stanley je 41. nevihta v letu 2047.
Še ta teden naj bi dosegel kopno kot orkan 4. stopnje,
z vetrovi, ki bodo pihali 240 kilometrov na uro,
nevihtni val pa bo dosegel sedem metrov.
Obilne padavine bodo povzročile poplave.
Prebivalci nižjih območij Miamija naj se podajo na višje ležeča območja.
Danes se je Alana Goldblatt z bat micvo pridružila naši skupnosti.
Postala je sledilka zapovedi
in je v očeh naše skupnosti in boga uradno odgovorna za svoja dejanja.
Alana je predana učenka in iskalka resnice.
Danes nam bo spregovorila
o uničenju Sodome in Gomore.
Geneza 19.
Vsi veste, da je bog do tal požgal Sodomo in Gomoro
ter pobil 65 tisoč ljudi. Toda, zakaj?
S čim so si to zaslužili?
Rabin govori o "middah keneged middah".
"Naj kazen ustreza zločinu."
So bili sebični? Kruti?
So bili materialistični in brez ponižnosti?
So bili kaj drugačni od nas?
Ste mislili, da bo bog mirno gledal naša dejanja?
Ne.
Poplave so pet dni v tednu, hiše pa na kolih,
ker naše mesto zdaj lebdi na truplih ubožnih.
Zato vedite...
Kazen 4. stopnje prihaja s hitrostjo 246 km/h.
Imenuje se Stan in je že letošnja 41. nevihta.
- Jebeš zavezo, je rekel Gospod. - V redu.
Alana, dovolj je.
Bog bo počistil planet in začel znova.
Komu bo pustil preživeti?
Mojemu očetu že ne, ker podkupuje uradnike.
Nimam časa, da bi čakala na božjo sodbo.
V redu je. Vzemi si odmor.
Zato sem nadenj poslala policijo.
- Jo lahko nekdo ustavi? - Hej.
Alana, dovolj je.
Naj te opomnim, da moraš kot sledilka zaveze
spoštovati očeta in mamo.
- Opomnim še vas na nekaj? - Pomiri se.
- Alpha, predvajaj Marshalla Zuckerja... - Vrnila se bova...
...17. julija 2037.
Živimo v kriznih časih.
Nedaleč od tod
razseljeni zaradi okoljskih razlogov potrebujejo hrano in vodo.
Vedite, da je vsak vodja, ki ne poskuša izboljšati razmer, sokriv.
Kot je rekel Elie Wiesel: "Izbrati moramo stran.
Nevtralnost pomaga zatiralcu, nikoli žrtvi."
Odšli ste iz Izraela, kajne?
Begunce ste prepustili same sebi.
Ne veš, kaj sem prestal v Izraelu.
- In zakaj sem odšel. - Vem, da ste tudi tu, v Miamiju,
spet stali ob strani,
medtem ko so vaši ljubljeni brezdomci izgubili zavetišče.
- Nisem vedel. - Ali pa niste hoteli vedeti.
Ne moreš kar odstopiti.
Seveda lahko. To narediš, ko onečastiš svoj položaj.
Nam bo 13-letnica govorila, kdo smo?
Morda bi ona morala biti rabinka. Vsaj ni prodala brezdomcev.
Ne vidim problema. Bomo boljši ljudje,
če se bomo tiho potopili v valove?
Morda je imela Alana Goldblatt prav. Morda je to Sodoma in Gomora.
O čem govorite? Nihče se ne bo spremenil v solni steber.
Ohranili nas bodo.
Rekli ste, da se naslednje leto dobimo v Miamiju.
Kaj je to?
Gre tvoj oče v zapor?
Zapor v Miamiju je poplavljen,
zato so ga takoj po moji bat micvi odpeljali v Raiford.
- Si zdaj sirota? - Uradno ne.
Mojemu očetu je ostal še en čoln. Kmalu odidemo.
Alpha, kdaj nas bo dosegel Stanley?
Pričakujemo, da nas bo orkan Stanley dosegel ob 20h.
Na širšem območju Miamija pričakujemo osemmetrske orkanske valove.
Bo valobran zdržal?
Valobran v zalivu Biscayne je narejen,
da vzdrži do sedem in pol metrov visoke valove.
Alana, Max mora zdaj iti.
Raje pojdi.
- Se bova še videla? - Kdo ve?
Klinc jih gleda. Rešil si sinagogo.
Misliš, da druge vere nimajo težav?
Mama.
Tvoj oče bi bil nate zdaj ponosen.
- To veš, kajne? - Mama, zakaj uporabljaš avatar?
Kaj je "atabar"?
- Je povezano s seksom? - Ne.
Je sestra tam, da ti pomaga s tem?
Vrni se v tempelj in Margo Tillman povej,
da tvoja mama ve, da ga je drkala
golfistu v Mar-a-Lago.
Pravijo, da se moramo evakuirati,
zato je prav, da si odšla.
Mislila sem, da si duhovni posrednik.
Ljudje te zdaj potrebujejo.
Skupnost templja Izrael potrebuje svojega rabina.
Nisem več njihov rabin.
- Ne slišim te. Slišati je bilo kot... - Nisem več njihov rabin.
Kaj pa si?
Vrni se v tempelj in povej...
Alarm civilne zaščite.
Valobran v zalivu Biscayne je orkan Stanley podrl.
Pojdite na višje ležeča območja.
TEMPELJ
- Hej. - Hej.
Nisem vedela, koga naj pokličem. Črpalke ne delajo. Vode je preveč.
Tora.
Okej.
V redu.
Lahko...
Okej.
- Pokrij jo. - Ja, tako.
Tako?
V redu je.
- V redu bo. - Ja.
Morava stran od tod.
Mesto je zajela nevihta.
- Previdno. Pazi. - Lahko bi bilo vaše ali moje.
Naliv se je kmalu spremenil v poplavo.
Ko je voda narasla, je šel rabin v sinagogo
rešit Toro.
Rabin je šel na ulico,
po kateri je Moishe, mesar, priveslal v kanuju.
"Prisedite, rabin."
- Kaj pa tvoj avto? - Ja.
Voda je hitro naraščala.
"Ne," je rekel rabin. "Zaupam v boga. Rešil me bo."
Voda je še vedno naraščala.
Poglejte, kakšno je, rabin.
Uradno nisem več tukajšnji rabin.
Poglej.
- Naju vidijo? - Ne vem.
Hej!
- Hej! - Tu spodaj sva!
Hej! Kaj bova naredila?
Lahko greva gor.
Rabin je poskušal s Toro priti na višje območje,
ko se je z motornim čolnom mimo pripeljal krojač Benjamin.
"Pridite, rabin. Morate stran od tod.
Nasip bo vsak hip popustil."
Toda rabin ga je odslovil.
"Verjamem v Toro. Gospod me bo varoval."
Pomagala vam bom, rabin.
Kliči me Marshall.
To bi res cenil.
Nasip je res popustil.
Voda je preplavila mesto in odnašala vse pred seboj.
Kljub temu, da ga je voda odnašala, se je rabin oklepal Tore.
Ujel se je
v najvišje veje najvišjega drevesa...
Ko se je v nevihti prikazal helikopter...
Hej!
Policist ga je poklical po megafonu...
- Hej! - "Primite lestev, rabin!
To je vaša zadnja priložnost!"
Toda rabin je vztrajal, da ga bo Gospod rešil.
Pričakovano je utonil.
Pobožni mož rabin je šel v nebesa, kjer je vprašal:
"Gospod, neomajno sem verjel vate.
Zakaj me nisi rešil iz povodnji?"
Daj, rabin. Končaj.
Bog se obrne k rabinu in reče:
"Poslal sem ti dva čolna in helikopter. Kaj še hočeš?"
Zdaj smo vsi brezdomci, rabin.
Žal mi je, Elijah.
Preživeli ste.
Ti tudi.
Vesela sem, da ste živi.
Jaz tudi.
Nikoli niste zares odgovorili na moje vprašanje.
Na katero vprašanje, Alana? Veliko jih imaš.
Če nas bog ljubi, zakaj ne posreduje? Zakaj je toliko trpljenja?
Ja, zakaj?
Mojzes je bogu postavil enako vprašanje.
"Zakaj toliko trpljenja?
Zakaj tega ne ustaviš, če imaš tako moč?"
Mu je bog odgovoril?
Ja.
Kaj pa?
"Povedal bi ti, vendar ne boš razumel,
ker si človek, jaz pa bog."
To je odgovor?
Biti človek? Ja.
Po mojem je odgovor...
da je odvisno od nas.
V SPOMIN NA KATHRYN KATES 1948-2022
Prevedla Lidija P. Černi